I 2019 tok statsadvokat Høiskar ut tiltale mot 9 personer i det som er Nord-Norges nest største og Nordlands største narkotikasak. Tiltalen omfattet et narkotikanettverk der de 9 tiltalte hadde ansvar for ulike deler av virksomheten, som omfattet import, distribusjon, finansiering og videresalg av amfetamin og hasj med utgangspunkt i Lofoten. Det ble gjort beslag på omkring 7,5 kilo hasj og 14 kilo amfetamin, noe som utgjør det største amfetaminbeslaget i Nordlands historie. Nettverket forsynte flere kommuner i Nordland med narkotika.